eBook Capcana parfumului - Nicoleta Visan
Doriana Muresan (Dotty) este protagonista unui traseu initiatic ce o poarta prin cateva povesti de dragoste, volumul fiind un bildungsroman in care cei tineri vor descoperi intunecimi din propriile framantari, iar adultii vor vedea franturi din propria tinerete. Produs al vremurilor noastre prin comportamentul, mentalitatea si limbajul eliberate de inhibitiile generatiilor anterioare, eroina parcurge totodata revolte, cautari si suferinte ale adolescentului dintotdeauna. O atmosfera familiala dificila si abisul emotional produs de moartea mamei o fac vulnerabila, si aproape toate alegerile lui Dotty vor avea scopul de a disimula aceasta fragilitate, pe care orgoliul ei nu o poate tolera. Cum este de asteptat, unele optiuni vor fi nesabuite. In universul ei restrans, populat de o familie stirba, de multi cunoscuti si doar cativa apropiati, iubirea o ia prin surprindere si o arunca intr-o tornada pentru care eroina nu este pregatita si careia trebuie sa-i faca fata pas cu pas. Dincolo de toate insa, cioburile sufletului ei lovit par sa uite ca sunt cioburi si se cauta si se aduna atunci cand un anumit parfum strabate timpul si distantele printr-o stranie coincidenta. O ''capcana'' pentru inima. Urcusul lui Dotty e capricios ca tineretea, iar drumul - sinuos. Eternul drum al maturizarii. - Mihaela Hura I se spune ''Muntele Tatalui'', iar numele lui este chiar mai vechi decat Imperiul Otoman: este vorba despre Babadag, orasul meu natal, orasul meu iubit. Padurea care inconjoara orasul ca un sarpe imens, verde si stralucitor in toata splendoarea lui, adaposteste in interiorul ei povesti si legende de mult timp uitate, dar care inca plutesc in atmosfera feerica de acolo. In acel loc am invatat ce este respectul, acolo am descoperit frumusetea, simplitatea si naturaletea, in acel loc am cunoscut pentru prima oara ce inseamna sa iubesti si sa fii iubit. Intr-o noapte, in care amintirile au inceput sa se joace nestingherite in mintea mea si in nari am simtit miros de pamant reavan, stropit cu lacrimi de Timp, am decis sa astern pe hartie franturi din experientele mele, imbinate cu fictiune. Pe tot parcursul scrierii acestui roman, m-am conectat cu locul meu natal care-mi va ramane intiparit in minte pana cand soarta va hotari sa uit, sa dispar... I-am dat voie imaginatiei mele sa alerge pe potecile cunoscute si batatorite ale codrului des, sa se plimbe pe aleile parcului din centrul orasului si sa asculte soapta blanda a padurii maiestuoase. ''Capcana parfumului'' va va aduce aminte de fiorii primei iubiri, aici veti urmari evolutia unei tinere efervescente, Doriana, veti face cunostinta cu David, ''pantera... neagra si nesuferita'', iar narile voastre se vor delecta cu parfum rafinat si seducator. Voi continua sa caut printre amintiri, le voi selecta si le voi imbraca frumos, apoi o sa vi le ofer in dar, voua, cititorilor mei, purtand in suflet speranta ca cineva se va regasi in cele scrise de mine, macar putin. - Autoarea